Andrei Rubljov

Andrei Rubljov (vene Андрей Рублёв; umbes 1370 – 29. jaanuar 1430) oli vene maalikunstnik.

Aastal 1988 kuulutas Vene Õigeusu Kirik ta pühakuks.

 Elukäik 
Andrei Rubljov oli vanavene kunsti erakordne meister, Theophanes Kreeklase õpilane. 

Olles munk ja ikoonimaalija, elas ta Troitse-Sergi kloostris, hiljem Moskva Androniku kloostris. 

Kroonika andmetel võttis Andrei Rubljov osa Moskva Kremli Blagoveštšenski katedraali ja Vladimiri Uspenski katedraali ikonostaasi ja freskode ning Troitse-Sergi kloostri Troitski peakiriku ikonostaasi loomisest. Troitski peakirikule maalis ta (umbes 1411) oma parima teose, hingestatud ikooni "Kolmainsus" (Tretjakovi galerii). 

Andrei Rubljov on 15. sajandi Moskva ikoonimaalikoolkonna ja vene ikonostaasi klassikalise vormi rajaja.

 Andrei Rubljov kunstis 
"Andrei Rubljov" ("Андрей Рублёв" 1966, NSV Liit), stsenaristid Andrei Tarkovski ja Andrei Mihhalkov-Kontšalovski. Lubati ekraanile alles 1971. aastal.

 Vaata ka 
 Daniil Tšornõi

Kategooria:Õigeusu pühakud
Kategooria:Ikoonimaalijad
Kategooria:Venemaa maalikunstnikud
Kategooria:Surnud 1430
Kategooria:Keskaja inimesed